Noodlanding op PlettenbergbaaiDie Cessna-vliegtuig wat op 26 Maart 2016 op ‘n strand in Plettenbergbaai ‘n noodlanding gedoen het (Foto: NSRI) ŉ Ligte vliegtuig het Saterdagmiddag ŉ noodlanding op ŉ strand in Plettenbergbaai gedoen. “Die NSRI Plettenbergbaai is omstreeks 12:20 ontbied na die toneel by Lookout-strand,” het Craig Lambinon, woordvoerder van die Nasionale Seereddingsinstituut (NSRI), gesê. “Die polisie en plaaslike lewensredders het ook reageer op die oproep.” Volgens Lambinon het die Cessna-vliegtuig ŉ noodlanding op die strand gedoen. “Die vliegtuig het glo enjinprobleme ondervind terwyl hulle oor Keurboomstrand gevlieg het,” het hy bygevoeg. “Twee mans was aan boord, die vlieënier en ŉ leerlingvlieënier. Hulle het by George opgestyg.” Die twee mans is nie beseer nie. Die burgerlike lugvaartowerheid stel ondersoek in.